હર્ષવર્ધન કપૂર અત્યારે તેની બીજી ફિલ્મ ‘ભાવેશ જોશી સુપરહીરો'ના કારણે લાઇમલાઇટમાં છે. તેના માટે મુશ્કેલી એ છે કે, તેની આ ફિલ્મની તેની જ સિસ્ટર સોનમ કપૂરની ફિલ્મ ‘વીરે દી વેડિંગ' સાથે બોક્સ-ઓફિસ પર ટક્કર થ‌વાની છે. અનિલ કપૂરના દીકરાએ રાકેશ ઓમપ્રકાશ મહેરાની ‘મિર્ઝિયા'થી બોલિવૂડમાં તેની કરિઅરની શરૂઆત કરી હતી. જોકે, એ ફિલ્મ ફ્લોપ થઈ હતી. તે જણાવે છે કે, તે રૂપિયા કમાવવા માટે ફિલ્મ્સમાં કામ કરતો નથી. એટલું જ નહીં તેણે એમ પણ જણાવ્યું હતું કે, જો ‘ભાવેશ જોશી સુપરહીરો' ફિલ્મ નહીં ચાલે તો તેને કોઈ ફરક નહીં પડે.